Kotini on täällä Mississipissä.
Olen asunut monissa muissakin paikoissa,
New Yorkissa, Los Angelesissa, San Franciscossa, Chicagossa, -
- mutta tämä paikka määrittelee minut.
June-bug.
Sain sen, kun se oli neljä ja puoli kuukautta -
- ja aliravittu, mutta se oli täynnä luonnetta.
Se askeltaa hienosti.
Ruohon tuoksu keväällä, -
- lintujen liverrys.
Tiedän olevani kotona.
Vanhempani asuivat täällä, -
- ja minua ei voi ymmärtää, -
- jos ei ymmärrä, missä minut luotiin.
Jokaisella uskonnolla on luomiskertomus.
Mitä nuo tarinat kertovat meille siitä, -
- keitä olemme ja mistä tulemme?
Lähden ottamaan selvää, mistä saimme alkumme.
Jerusalemia pidetään Eedeninä, paratiisina.
Käyn sivilisaation vanhimmilla juurilla...
Tämä on mayojen alue.
Tässä on mayojen luomiskertomus.
...etsimään itse uskonnon syntypaikkaa.
Ihmiset elävät kirjaimellisesti esi-isien kanssa.
Matkaan aikojen alkuun asti.
Hindut eivät usko yhteen luomishetkeen.
Heidän mukaansa on luomisjaksoja.
Otan selvää, voivatko tiede ja uskonto olla yhtä aikaa olemassa.
Alkuräjähdys ei ole luomistapahtuma, koska emme tiedä, -
- mitä oli ennen alkuräjähdystä.
Planeetallamme asuu seitsemän miljardia ihmistä.
On vaikeaa uskoa, että polveudumme yhdestä miehestä ja naisesta.
Niin kuitenkin kävi.
Keitä he olivat?
Milloin ja missä he elivät?
Juutalaisuuden, kristinuskon ja islamin mukaan polveudumme Aatamista ja Eevasta.
Ensimmäisen Mooseksen kirjan mukaan he asuivat Eedenin puutarhassa
Tigris- ja Eufrat-jokien lähistöllä -
- jossain päin muinaista Lähi-itää.
TIGRIS EUFRAT
Kukaan ei ole vielä saanut selville, missä Eedenin puutarha sijaitsi, -
- vaikka monet ovat yrittäneet.
Miksi haluamme löytää sen?
Vastaus on mielenkiintoinen.
Eedenin puutarha ei edusta vain ihmiskunnan alkua, -
- vaan keskustelun aloittamista Jumalan kanssa, -
- ja kun saadaan selville, milloin ja missä kaikki alkoi, -
- se voi kertoa meille paljon siitä, keitä olemme.
Lähden siis Jerusalemiin.
Kaupunki on yksi maailman vanhimmista.
Alueella on todistettavasti asunut ihmisiä yli 7000 vuoden ajan.
Nykyään se on juutalaisuuden uskonnollinen keskus.
Täällä Ensimmäinen Mooseksen kirja kirjoitettiin, -
- noin 2500 vuotta sitten.
Arkeologi Jodi Magness vie minut Pyhän haudan kirkkoon, -
- jossa on yhteys Eedenin puutarhaan.
Tämä on Pyhän haudan kirkko.
Monet kristityt uskovat, että täällä Jeesus ristiinnaulittiin ja haudattiin, -
- mutta toisen muinaisen perimätiedon mukaan se on myös Aatamin hautapaikka.
Alue, johon nyt kävelemme, -
- on Golgatan kukkulan alla, -
- kivisen alueen, jolla kristittyjen mukaan Jeesus ristiinnaulittiin.
Tätä kutsutaan Aatamin kappeliksi.
Erittäin vanha kristillinen perimätieto -
- yhdistää tämän paikan Aatamiin eli ensimmäiseen ihmiseen.
Kun Jeesus ristiinnaulittiin yläpuolellamme olevalla kukkulalla...
Niin?
Hänen verensä virtasi kallionraosta, -
- ja alapuolelle oli haudattu Aatami, -
- ja kun Jeesuksen veri valui Aatamin päälle,
Aatami heräsi eloon.
Melkein 1700 vuotta sitten, -
- kun Rooman keisari Konstantinus rakennutti kirkon, -
- hän rakennutti myös alttarin Golgatan kukkulan raon ympärille,
Aatamin kappelin.
Eikö tämä ole ristiriidassa sen raamatun kohdan kanssa, -
- jossa sanotaan Eedenin puutarhan sijainneen -
- jossain lähellä Eufratia ja...
- Tigristä. - Tigristä.
Ensimmäiseen Mooseksen kirjaan päätynyt tarina -
- sijoittaa Eedenin puutarhan jonnekin päin Mesopotamiaa, -
- joka oli nykyisen Irakin alueella.
Miten luulet perimätiedon
Aatamista päätyneen tänne Jerusalemiin?
Luulen, että Aatamilla on erityinen yhteys Jerusalemiin.
Eedenin puutarha, tai paratiisi, -
- muodostuu paikaksi, jossa Jumalan henki asuu.
Varhaisessa juutalaisuudessa, Jeesuksen aikaan,
Jumalan henki asui Temppelivuoren temppelissä, -
- ja siten Jerusalemia pidettiin Eedenin puutarhana eli paratiisina.
Eli Eeden voi olla metafora?
Kyllä, Aatami oli tietysti ensimmäinen ihminen, -
- ja heprean kielessä sana Aatami, Adam, tarkoittaa vain ihmistä.
Hetkinen.
Tuo, mitä sanoit.
Sana tarkoittaa vain ihmistä.
- Niin. - Adam.
Jos ottaa nimestä Adam, Aatami, -
- pois A: n, jäljelle jää D-A-M.
Heprean kielessä dam tarkoittaa verta.
Tai jos lisää loppuun A-H,
Adamah tarkoittaa maata.
Maa vereksi.
- Niin. - Selvä.
Voisiko tarina Aatamin ja Eevan paratiisista karkotuksesta -
- olla myös vertauskuvauksellinen?
Aatami ja Eeva elivät yltäkylläisessä maassa.
Kun he maistoivat kielletyn puun hedelmää, -
- heidät karkotettiin ja pakotettiin muokkaamaan maata.
Heistä tuli toisin sanoen ensimmäiset maanviljelijät.
Olen matkalla alueelle, jossa tutkijat kaivavat esiin -
- ihmiskunnan vanhimpia maanviljelysyhteisöjä, -
- keski-Turkkiin.
Haluan tietää, ovatko maanviljelyksen -
- ja Jumalaan uskomisen synty yhteydessä toisiinsa.
Oliko tämä Eeden?
Amy?
Hei, tule peremmälle.
Arkeologi Amy Bogaard on kaivanut tiiminsä kanssa -
- täällä Chatalhöyükissä kaksi vuosikymmentä.
- Tervetuloa. - Kiitoksia.
Eli Chatalhöyük,
9000 vuotta vanha asutusalue.
9000 vuotta.
Uskomatonta, eikö?
Eli se on 13 hehtaarin laajuinen.
Siis kaksikymmentä jalkapallokenttää.
- Selvä. - Laajuudeltaan.
NFL-kenttiä vai jalkapallokenttiä?
En tiedä.
Luultavasti jalkapallokenttiä.
Ne ovat kaikki aika samankokoisia.
Niin kuin näet, talot ovat tiiviisti vierekkäin.
Niiden välissä ei ole juurikaan tilaa.
- Ei tilaa. - Niin.
Ikkunoita ja ovia ei ollut.
Jokaisessa talossa oli sisäänkäynti katolla.
- Niinkö? - Niin.
Chatalhöyükin kaupungissa ei ollut katuja.
Sen asukkaat kulkivat kattoja pitkin.
He myös työskentelivät katoilla.
Chatalhöyükin asukkaat olivat maailman ensimmäisiä kaupunkilaisia.
Haluan kuitenkin tietää, olivatko he myös ensimmäisiä uskovaisia.
Uskoivatko he, että jumala oli luonut maailman?
Amy vie minut talolle, joka voi tarjota vastauksia.
Mikä tarkoitus tuolla -
- punareunaisella kololla on, joka näyttää hyvin paljon...
Sillä on selvä tarkoitus.
Se on tyypillinen piirre, -
- jota tavataan Chatalissa, eli syvennys, jonne voi piilottaa asioita -
- kuten obsidiaania eli laavakiveä, -
- koska se oli arvostettu materiaali.
- Sitä ei löydä kaikkialta. - Aivan.
Tärkeimmät piilopaikat, joita arkeologit Chatalhöyükista ovat löytäneet, -
- ovat nukkumapaikkojen alla.
Mitä nuo reiät ovat?
Ne ovat hautapaikkoja.
Hetkinen.
Ihminen ei mahdu tuonne. Vauva ehkä.
Aikuiset saatiin mahtumaan kuoppiin siten, -
- että ruumiit sidottiin tiukasti koukistuneeseen asuntoon, -
- ja kuopat kaivettiin säännöllisesti auki -
- ja uudet ruumiit lisättiin edellisten päälle.
Ihmiset haudattiin tasanteiden alle, -
- eli ihmiset kirjaimellisesti elivät esi-isiensä kanssa.
Kuulostaa uskonnolliselta.
Luulen, että olet oikeassa, -
- ja he alkoivat kyseenalaistaa sen, mitä sinä kutsuisit rituaaliksi, -
- ja joka näytti olevan olennainen osa yhteisöä.
Voisivatko nämä hautaamiset olla merkki Jumalaan uskomisesta?
Antropologi Harvey Whitehouse yrittää päästä -
- näiden ensimmäisten kaupunkilaisten päiden sisälle.
Tämä on aika totuudenmukainen jäljitelmä -
- tyypillisestä Chatalhöyükin talosta.
Nämä ovat esineitä, -
- joita taloista löytyisi.
Tässä on esimerkki seinäpiirroksista.
Tässä on härkien päitä.
Niitä löytyy usein seinään kiinnitettyinä.
Yhdessä tapauksessa näin niiden muodostavan eräänlaisen -
- suojaavan kilven näiden tasaisten alueiden ympärille, -
- joiden tiedämme olleen nukkumapaikkoja.
Harvey, olet antropologi.
Alaasi on siis enemmän -
- ihmisten henkinen elämä, eikö niin?
Mielikuvitukseni laukkaa tällaisessa ympäristössä, -
- koska olen nähnyt kaiken sen, mitä seinistä on löytynyt -
- ja mitä lattioista on kaivettu.
Tiedämme, että oli hyvin mielenkiintoisia rituaaleja, -
- jotka liittyivät ihmisten hautaamiseen, -
- mutta esineet otettiin usein säännöllisin väliajoin pois.
Emme tiedä, mitä niille tehtiin, -
- mutta useissa tapauksissa ne laitettiin huolellisesti takaisin.
Melkein kuin tämä ei olisi vain asumus, -
- vaan eräänlainen temppeli.
Käytit "temppeli" - sanaa.
Temppeli.
Mikä temppeli on, jollei -
- ympäristö, jossa suoritetaan yhteisön rituaaleja?
Mielestäni sitä taloissa tapahtui.
Täällä Chatalhöyükissa oli -
- tietenkin kaikenlaisia rituaaleja, -
- erityisesti hautaamiseen liittyviä, -
- mutta ei merkkejä järjestäytyneestä uskonnosta, -
- joten kysymykseeni ei ole vielä vastattu.
Mahdollistiko uskonto ihmisten -
- yhdessä asumisen ja ruoan kasvattamisen?
Vai synnyttikö sivilisaatio uskon Jumalaan?
Kuulin Chatalhöyükissa toisesta kaivauksesta -
- muutaman sadan kilometrin päässä idässä, josta voisin löytää vastaukseni.
Se on 11000 vuotta vanha alue Tigris- ja Eufrat-jokien välissä,
Eedenin puutarhan sijainti raamatussa.
Olemme nyt D-alueella, -
- joka on näistä parhaiten säilynyt alue.
Saimme radiohiiliajoituksen tulokseksi -
- noin 9400 eaa.
Paikka on Göbekli Tepe, -
- ja täältä voin ehkä löytää todisteita hetkestä, -
- jolloin ihmiset alkoivat palvoa Jumalaa.
Kivikauden arkkitehdit rakensivat tänne 20 valtavaa sektoria, -
- jotka muodostuvat suurista T: n muotoisista pilareista.
Arkeologi Lee Clare johtaa ryhmää, joka yrittää ratkaista sen arvoituksen.
Kaksi keskimmäistä pilaria seisovat ovaalin muotoisen rakennuksen keskellä, -
- ja sitä ympäröivällä seinällä -
- on säännöllisin välimatkoin pienempiä T-pilareita.
Joihinkin pilareihin on kaiverrettu pelottavia eläimiä.
Kivien T-muoto esittää kenties ihmistä.
Ne voivat olla ihmisiä tai jumalia.
Jos katsoo tarkkaan yläreunaa, T: n muotoinen osa on pää -
- ja leveällä sivulla näkyy käsivarsi.
Tässä on vyön solki.
Ne ovat ehkä myyttisiä esi-isiä.
Ne voivat olla myös ensimmäisiä jumaluuksia, -
- joita nämä ihmiset ehkä palvoivat -
- tällä pyöreällä alueella.
Lee ja useimmat arkeologit uskovat, että ympyröitä käytettiin rituaaleissa, -
- mutta kukaan ei näytä asuneen täällä.
Göbekli Tepen ihmiset olivat vaeltavia metsästäjäkeräilijöitä, -
- eivät maanviljelijöitä, joten miksi he rakensivat pysyvän palvontapaikan, -
- joka oli sidottu yhdelle alueelle?
Se on yksi pääkysymyksistämme täällä, -
- eli miksi he tulivat?
Tuohon aikaan yhteisöt -
- kasvoivat koko ajan suuremmiksi ja paikalliset luonnonvarat kuormittuivat, -
- ja yhteisöjen kasvun takia oli konfliktien mahdollisuus.
Vaikeuksia pitää yllä suhteita -
- sekä verkostoja.
Kasvava väestö tarkoitti, että ihmisten, jotka tuskin tunsivat toisiaan -
- täytyi tehdä yhteistyötä.
Siinä oli aineksia ristiriitoihin.
Göbekli Tepen uskonnolliset rituaalit saattoivat helpottaa näitä ristiriitoja.
Ehkä ensimmäistä kertaa ihmiskunnan historiassa -
- jaetut uskomukset saattoivat ihmiset eri ryhmistä yhteen, -
- ja noina uskonnon ensimmäisinä perustavina hetkinä -
- he kenties jakoivat tarinoita siitä, mistä he tulivat.
Tarinoita, jotka juhlistivat yhteistä menneisyyttä -
- ja toivat heidät tulevaisuuteen.
Göbekli Tepe jäljittää uskonnollisen palvonnan synnyn -
- yli 11000 vuoden taakse, -
- kauan ennen kuin oli muslimeita, kristittyjä, -
- juutalaisia, hinduja, buddhalaisia.
Ihmiset kokoontuivat yhteen keskustelemaan, syömään, palvomaan.
Ehkä voima -
- suurimman saavutuksemme, sivilisaation, takana -
- oli Jumala.
Nykyään meillä ei kuitenkaan ole yhteistä luomiskertomusta.
Elämme globaalissa yhteiskunnassa, joka koostuu monista eri kulttuureista -
- ja tiede on antanut meille uuden perspektiivin luomiseen.
Se jopa väittää tietävänsä kosmisen alkuperämme salaisuuden.
Voivatko tiede ja uskonto olla samaa mieltä luomisesta?
Luomisemme tarina on askarruttanut minua lapsesta asti.
Se alkoi täällä
Mississippin Greenwoodin kirkossa.
Olin heidän ikäisensä, kun se tapahtui.
Muistan pastorin lukeneen Ensimmäistä Mooseksen kirjaa.
Raamatussa on 807361 sanaa.
Ei tarvita 807000 sanaa, -
- jotta voin uskoa raamattuun.
Siihen tarvitaan vain kymmenen sanaa.
"Alussa"
"Jumala loi..."
Tuletteko mukaan?
"...taivaan ja maan."
Minulle tämä alku oli suuri arvoitus.
Yhtenä hetkenä ei ollut mitään, seuraavana oli kaikki.
- Näytätte hyvältä. - Yritän kovasti.
Jos Jumala loi universumin, -
- kuka loi Jumalan?
Vanhempana sain tietää, että tiedemiehet löysivät todisteita alkuräjähdyksestä.
Teorian mukaan -
- koko universumi purskahti esiin yhdestä pisteestä -
- yhdellä hehkuvalla luomishetkellä.
Nyt kun tiede tietää niin paljon kosmisesta alkuperästämme, -
- mikä paikka uskonnolla on alkuperässämme?
Haluan tietää islamin luomiskertomuksesta, -
- joten lähden Kairoon.
Se on eräs muslimien suurimmista ja vanhimmista kaupungeista.
Islamilla on pitkät juuret tieteessä.
Muslimitähtitieteilijät kartoittivat taivaan liikkeitä -
- pian Muhammedin ajan jälkeen.
En olekaan huomannut tuota aiemmin. Mikä se on?
Al-Husseinin moskeijan minareetti.
Harvardin islamhistorioitsija, Ahmed Ragab, -
- vie minut yhteen Kairon hengellisistä keskuksista,
Al-Husseinin moskeijaan.
He muodostavat rivejä ja kääntyvät Mekkaan päin, -
- ja rivit ovat kaikki suljettuja.
Minkäänlaisia rakoja ei saa olla.
- Ei tilaa heidän välissään? - Niin.
He ovat ihan vieri vieressä.
Aivan.
Muslimit tulevat tänne joka päivä -
- kiittämään Jumalaa kaikesta, jonka hän luo.
Sen jälkeen osa menee kulman taakse
250 vuotta vanhaan El Fishawyn kahvilaan.
Kerro islamin luomiskäsitteestä.
Islamissa tarina alkaa jättimäisestä savupilvestä -
- josta taivas ja maa tulevat esiin, -
- ja sitten maa muotoutuu siksi, miltä se näyttää -
- ennen olentojen luomista.
Tuo on mielenkiintoisen kosmista.
Niin.
Siitä tulevat heti mieleen savupilvet -
- maailmat luoneessa kosmoksessa.
Ajatus isoista pilvistä ja niistä ulos tulevista asioista, -
- on hyvin voimakas useissa mytologisissa perinteissä ympäri maailmaa, -
- ja se on osa islamilaista luomiskertomusta.
Islamissa luomishetki -
- on olemassa rinnakkain tieteen käsityksen kanssa.
Sama pätee muihin islamia paljon vanhempiin ajatuksiin.
Aboriginaalit ovat eläneet Australian keskiosissa -
- kymmeniätuhansia vuosia.
He ovat kertoneet maan luomisen tarinaa -
- niin kauan kuin kukaan muistaa.
Täällä on kaunista.
Isoisäni perhe on hoitanut paikkaa, -
- ja nyt minä jatkan täällä.
Warren Williams ja Arrernte-kansa kutsuvat tätä paikkaa kodiksi.
Paikka on niin suuri, että se pitäisi nähdä avaruudesta.
Sen varmaan näkisi satelliittikuvasta.
Niin.
Kulttuuritähtitieteilijä Duane Hamacher -
- yrittää löytää yhtymäkohtia tieteestä ja aboriginaalien luomiskertomuksesta.
Warren vie hänet sinne, mistä esi-isien mukaan kaikki alkoi.
Tnoralalle, kulhon muotoiselle syvänteelle.
Arrernte-kansa kertoo luomistarinan perinteisesti öisin, -
- jolloin he voivat nähdä luojansa, taivaan vartijat.
Tänä yönä taivas -
- tulee olemaan todella hyvä.
Ne tulevat kaikki esiin.
Tarina sijoittuu Uniajaksi kutsutulle ajanjaksolle, -
- kun taivaan vartijat asuivat linnunradalla.
Uniaika on luomisen ajanjakso, kun kaikki oli alkua, -
- kun naiset tanssivat seremonioissa -
- ja yhdellä heistä oli vauva käsivarsillaan.
Hän laittoi vauvan Turneriin, joka...
Se on puinen kehto, -
- mutta tanssiminen alkoi värähdellä, -
- tärisyttää linnunrataa, ja Turner putosi -
- maan päälle ja loi tämän syvänteen.
Mielenkiintoista, koska tiedemiesten mukaan -
- maahan iskeytyi asteroidi tai komeetta, -
- mistä tuli valtava räjähdys -
- ja kraatteri syntyi.
Duane haluaa tietää lisää Turnerista, kehdosta, -
- jota Warren ja tämän esi-isät pitävät luomisensa syynä.
Tämä tässä.
Linnunrata näkyy aika selvästi, -
- ja tuo näyttää Turnerilta, -
- joka putoaa linnunradalta.
Länsimaisessa tähtitieteessä kutsumme tuota Corona Australikseksi.
Tuo tähtikuvio on Eteläinen kruunu.
Olet oikeassa siinä, että se näyttää linnunradalta putoavalta Turnerilta.
Se näyttää kaatuneelta kehdolta.
Aamunkoitteessa Duane pyytää Warrenia näyttämään hänelle -
- tarkan kohdan, johon pieni tähti putosi.
- Eli täällä? - Niin.
Katsotaan.
Se on keskellä meteorin tekemää kraatteria, -
- jota geologit kutsuvat Gosses Bluffiksi.
Tämä on siis se?
Kyllä, täältä kaikki alkoi.
Kivet putosivat tähän ja muodostivat tämän.
Ensimmäinen ihminen luotiin, -
- ensimmäinen nainen luotiin, -
- ja minä olen täällä heidän takiaan.
Se alkoi täältä. Putosi yöllä taivaalta ja loi tämän.
Tiede ei ole koskaan pitänyt näitä luomistarinoita -
- todellisina, -
- ja nyt huomaamme, että luomistarina -
- aboriginaalien ja tieteen näkökulmasta, -
- kuten Tnoralassa, ovat identtisiä. Ne ovat täsmälleen samanlaisia.
Arrernteille elämä alkoi täällä, -
- ja perinteet vaativat esi-isien tervehtimistä, -
- kun astuu tälle pyhälle alueelle.
Hei!
Tiede voi elää rinta rinnan -
- aboriginaalien ja islamin luomistarinoiden kanssa.
Nyt olen utelias tieteen ja juutalais- kristillisen luomistarinan suhteesta.
Olen Roomassa, -
- missä Michelangelon henkeäsalpaava teos Sikstuksen kappelin katossa -
- kuvaa Ensimmäistä Mooseksen kirjaa.
Kuuden päivän aikana Jumala luo valon, -
- auringon, kuun ja ihmisen.
Tapaan paavin tiede-edustajan, -
- herra Marcelo Sanchez Sorondon.
Olet paavillisen tiedeakatemian rehtori.
Aivan.
Milloin se perustettiin ja miksi?
Vuonna 1603.
1603?
Kyllä, -
- ja Galileo oli ensimmäisen sukupolven johtaja.
Ajatuksena oli perustaa uusi akatemia, -
- joka kehittäisi tieteellisiä perusteluita.
Luomiseen on kaksi lähestymistapaa.
On Ensimmäinen Mooseksen kirja ja alkuräjähdys.
Alkuräjähdys ei oikeastaan ole luomista, -
- koska emme tiedä, -
- mitä ennen alkuräjähdystä oli.
Niinpä.
Tästä syystä -
- luomisella ei ole mitään tekemistä alkuräjähdyksen kanssa.
Sen lisäksi raamatun käsitys luomisesta -
- ei ole tieteellinen.
Toisin sanoen, tiede ei voi kumota eikä todistaa sitä oikeaksi.
Täsmälleen. Sanomme, että raamatussa on luomisen ajatus, -
- mutta teologisesta näkökulmasta -
- eikä tieteellisestä.
Kiitos.
Katolinen kirkko ei enää pidä Ensimmäistä Mooseksen kirjaa -
- kirjaimellisena luomisen kuvauksena.
Ensimmäinen tiedemies, joka puhui alkuräjähdyksestä,
George Lemaître, oli pappi -
- ja paavillisen tiedeakatemian jäsen.
Miten usko Jumalaan sopii yhteen modernin kosmologian kanssa?
Tämä uskomattoman korkea holvikatto -
- herättää tunteen siitä, että kurkottaa taivaaseen.
Periaatteessa kyllä.
Tämä edustaa taivasta.
Teologista taivasta.
Tapaan isä Giuseppe Tanzella-Nittin,
Vatikaanin observatorion tiedemiehen.
Olet hyvin kiinnostava.
Olet sekä tähtitieteilijä että pyhä mies.
Kyllä. Tutkimusalaani oli -
- radiogalaksit, kvasaarit, linnunradan esineet, -
- ja se oli toisenlainen taivas.
Muistan galaksispektrien kohdalla, -
- että rukoilin odotellessamme spektrejä -
- ja kiitin Jumalaa upeasta universumista.
Jossain vaiheessa varmasti mietit -
- luomisen luonnetta.
Ajattelemme, että on iso ristiriita -
- raamatun luomiskäsityksen -
- ja tieteellisen luomiskäsityksen, alkuräjähdyksen, välillä -
- ja että ne ovat hyvin erilaisia.
Luominen teologisesta näkökulmasta -
- sopii täydellisesti yhteen alkuräjähdyksen kanssa, -
- koska tarvitaan aina aiheuttaja.
Jumala on luojana avaruuden ulkopuolella.
Se on ennen mitään aikaa, -
- joten luominen on jatkuva teko, -
- koska luomisen avulla Jumala pitää kiinni universumista.
Giuseppelle ja muille hänen kaltaisilleen -
- kosmologia ei vain anna tilaa jumalalliselle luomisprosessille, -
- vaan tarjoaa uudenlaisia tapoja ymmärtää Jumala avaruuden ja ajan hallitsijana.
Pidän siitä, mitä isä Giuseppe sanoo luomisesta jatkumona.
Alkuräjähdys ei ollut alku ja loppu, -
- vaan se on Jumalan jatkuvaa toimintaa, -
- johon sisältyy evoluutio.
Luulen hänen tarkoittaneen, että Jumala ei ole olemassa avaruuden ulkopuolella.
Jumala on avaruus ja aika.
Ajatus jatkuvasta luomisesta vaikuttaa uudelta, -
- mutta se ei ole.
Syvällä Guatemalan sademetsissä -
- kadonneet kaupungit paljastavat muinaisten mayojen luomukset.
Mitä jos ei ollut vain yhtä luomishetkeä vaan monta?
Lähden tutkimaan muinaisen mayavaltakunnan raunioita...
Määränpäässämme on pieniä suoalueita.
...jossa uusi löytö tuo selvyyttä mayojen luomiskertomukseen.
Pohjois-Guatemalan tiheissä sademetsissä on nykyään vain muutamia teitä, -
- mutta arkeologi Richard Hansen kertoo, että 2000 vuotta sitten -
- tämä oli yksi maailman mahtavimmista kaupungeista.
Pidämme Los Angelesia ja New Yorkia moderneina, -
- mutta täällä ihmiset ajattelivat samoin omista kaupungeistaan.
Heillä oli vedenkuljetusjärjestelmiä ja moottoriteitä.
- Niinkö? - Ihan ensimmäinen moottoritieverkosto.
Tervetuloa El Miradoriin.
Tämä pyramidi on yksi maailman suurimmista rakennelmista, -
- jos mietitään laajuutta.
Se on perustuksiltaan kilometrien mittainen.
Paikassa nimeltä El Mirador
Richard löysi muinaisen kaupungin rauniot, -
- jota mayat kutsuivat käärmekuningaskunnaksi.
Se on niin runsaskätinen arkeologinen sijainti, -
- että hän perusti sen tutkimusta varten pysyvän leirin viidakkoon.
Tämä on laboratorio.
Tämä on lääkärimme.
Jos on ongelma, hän pystyy hoitamaan sinut tuolla.
- Niinkö? - Hän on erinomainen lääkäri.
Minulla on...
- Miguel. - Miguel?
Morgan.
Morgan Freeman, kyllä.
Mukava tavata.
Niin, oli mukavaa tavata minut, eikö?
Hyvin mukavaa.
- Valmiina? - No niin, mennään.
Richard vie minut katsomaan, mitä on juuri löytänyt.
Tämä on mielenkiintoisimpia kohteitamme.
Hyvä tavaton!
Nämä kaiverrettiin stukkoon satoja vuosia ennen Kristusta, -
- ja ne esittävät uskomattomalla tavalla kaikkia mayojen jumalia.
Tämä on siis -
- luomiskertomus.
Tämä on mayojen raamattu.
Mayojen luomiskertomus, -
- jossa on kaikki jumalat, joita tarvitaan tarinan kertomiseen.
Uskomatonta.
Jos ajattelee, -
- että tätä ei tehty 1400- tai 1500-luvulla.
Se tehtiin ainakin 2000 vuotta sitten.
Tämä on vanhin versio mayojen -
- pyhästä luomiskertomuksesta, joka koskaan on löydetty.
Keskiössä on kaksi uimaria, jotka kantavat irti leikattua päätä.
Tästä päästä pystyimme päättelemään, -
- kuka tämä on.
Uskomme tämän olevan Hunahpu.
Tämä on sankarikaksosten isä, -
- joka on koko luomisprosessin ydin.
Luomiskertomuksen katkelmia on selvinnyt nykypäivään asti -
- uskonnollisessa rituaalissa, johon saan ottaa osaa.
Rituaalissa muistellaan tarua maissijumalasta, -
- joka huijataan manalaan, -
- jossa hänet mestataan.
Hänen sankarikaksosina tunnetut poikansa lähtevät pelastamaan häntä, -
- mutta he pääsevät manalaan vain palamalla tuhkaksi.
Tuhka edustaa sankarikaksosia.
Hän sekoittaa maissin tuhkan kanssa, ja seos heitetään veteen.
Kun tuhka uppoaa maanalaisiin vesiin, -
- sankarikaksoset syntyvät uudelleen.
He palaavat maan päälle maissijumalan pään kanssa -
- ja istuttavat hänet maahan.
Tästä maissista luodaan ensimmäiset mayat.
Nyt sankarikaksoset ovat joessa.
Tätä he tarjoilevat.
Pääsemme tavallaan näin osaksi sankarikaksosten tarinaa.
Emme suorita rituaaleja juhlistaaksemme Aatamia ja Eevaa, -
- mutta sankarikaksoset olivat olennaisia mayojen kulttuurissa.
Heidän kuoleman ja jälleensyntymisen tarinansa -
- liittyi maissin kasvuun, -
- joka oli luomisprosessi, josta mayat olivat joka vuosi riippuvaisia.
Richard kertoo, -
- että heidän arkkitehtuurinsakin keskittyi luomiseen.
Se peilaa heidän taivaassa näkemäänsä voimaa.
Näyttääkseen miten, hän vie minut 64 kilometrin päähän Tikalin raunioille.
Temppelit on järjestetty täällä kolmen ryhmiin, -
- niin sanotuksi triadiksi.
Richard, tunnen, -
- että täällä on jonkinlainen kaava, mutta...
Jotain puuttuu. Mitä en näe?
Täällä on kaava, Morgan, -
- ja se on ollut samanlainen vuosisatojen ajan.
Tuolla on suuri rakennus, jonka portaat on suunnattu sisäänpäin, -
- toinen rakennus tuolla, jonka portaat ovat samaan suuntaan.
Entä kolmas?
Kolmas on aivan edessämme.
Tuossa on kolmas rakennus.
Se on tietysti nyt raunioina, -
- mutta iso rakennus oli aivan edessämme.
Se oli yhtä korkea tai korkeampi, -
- ja se oli rakennettu osaksi triadia.
Richard ja muut asiantuntijat uskovat, -
- että tämä kivitemppeleiden muodostelma -
- toistaa tarkoituksella Orion-tähtikuvion triadia.
Kolmen tähden keskiössä on hehkuva tähtisumu, -
- kosminen pilvi, jossa syntyy tähtiä.
Nykypäivän mayat ovat kertoneet, että on olemassa taivaallinen sydän.
- Orionin keskusta. - Taivaallinen...
Se on Orionin tähtikuviossa.
Jopa nykyään, kun mayat sytyttävät perinteisen tulensa, -
- he merkitsevät kolme kiveä.
Luomistuli syttyy niiden keskellä, -
- aivan kuten Orionin tähtitriadissa.
Eli mayat siis ottivat mallia triadiin, -
- luomisen ilmentymään,
Orionin tähtikuviosta?
Näyttää siltä, että tätä he katsoivat.
He olivat hyvin tietoisia kolmesta päätähdestä, -
- joten mayat pystyivät jäljentämään kuvion näillä kolmella kivellä -
- ja kolmella rakennuksella, -
- ja se jäljennetään yhä uudestaan.
He sitovat meidät taivaaseen.
He näyttävät meille luomisen symbolisesti.
Kun katson täällä ympärilleni, -
- olen hämmästynyt mayojen luomusten mittakaavasta.
Valtavia kaupunkeja, jättikokoisia pyramideja.
Sivilisaation uskonto keskittyi luomiseen, -
- ja sen jatkuvaan jälleensyntymiseen.
Silti yhteiskunta tuhoutui.
Kaikki, minkä mayat olivat luoneet, -
- luhistui.
Luulen, ettemme juhlista tarpeeksi -
- esi-isiemme raivaamia polkuja.
Tai kiitä voimia, jotka ylläpitävät elämäämme.
Eräs kulttuuri kuitenkin kiittää luomistaan joka päivä.
Olen tullut Intian Varanasiin katsomaan sitä.
Intiassa asuu miljardi hindua, -
- ja hindulaisuus on maailman suurin uskonto.
Sillä on useita jumalia ja monia luomistarinoita.
Yksi tunnetuimmista joen keskuksista, joka antaa heille elämän,
Ganges- tai Ganga-joki.
Morgan, olemme nyt Ganga-joella.
Ganga.
Ganga, pyhistä joista pyhin -
- ja hindujen universumin keskus.
Se on olemassa vain, koska se on taivaasta tullut -
- hengellinen, puhdas ja pyhä.
Se on olemassa vain, koska...
- Sinä uskot. - Sinä uskot, että se on totta.
Kyllä.
Pidän tuosta.
Historioitsija Benda Paranjape vie minut Gangan pyhättöön.
- Ole varovainen. - Kyllä.
Ganga ei ole ainoastaan joki, vaan jumalatar.
Ennen pyhättöön astumista pitää siis kumartaa, -
- mutta ei minun kaltaiseni lyhyt ihmisen.
Sitten tullaan paikkaan, jossa näkee Äiti Gangan.
Mitä hän pitelee ylimmäisessä vasemmassa kädessä?
Hän pitelee lootusta.
- Se esittää... - Lootusta?
...puhtauden merkkiä.
Aivan.
Koska lootus tulee esiin mudasta, -
- mutta siinä ei ole mutatahroja.
Hindut uskovat, että alussa Ganga virtasi taivaassa, -
- mutta Brahma-luojajumala piti häntä vankina.
Sitten Brahma päätti lähettää Ganga-joen maan päälle.
Ongelmana oli se, -
- että Gangalla oli niin suuri voima, -
- että Maa hukkuisi, jos joki laskeutuisi.
Niin Shiva-jumala -
- esti Gangan putoamisen -
- kokoamalla sen vedet hiuksiinsa.
Shiva avasi yhden hiuskiehkuroistaan, -
- ja Ganga virtasi.
Hän on äiti, koska hän synnyttää kaiken.
Tämä pyhä joki tuli -
- taivaan joesta, jota kutsumme linnunradaksi.
Linnunradan sanotaan olevan oikeastaan heijastus, -
- jonka näkee noissa vesissä.
Tiedemiehet ovat ajoittaneet universumin -
- noin 14 miljardin vuoden taakse, parhaimman arvion mukaan.
Kuinka vanhaksi hindut ovat ajoittaneet sen?
Hindut eivät usko yhteen luomishetkeen.
Heidän mukaansa on luomisjaksoja...
- Selvä. - ...ja alkuperäinen luomishetki -
- oli luultavasti noin 8,6 miljardia vuotta sitten.
Koko luomismyyttiä on oikeastaan -
- hyvin vaikeaa käsittää, -
- koska Brahman kaltaiset jumalat ovat luoneet universumin, -
- mutta sitten on kysymys: "Kuka loi Brahman?"
- Aivan. - Sitten...
Tuosta on aina kysymys.
Luominen tapahtui ja sitten tulivat jumalat.
Sanotaan, että kun viisaat miehet olivat transsissa, -
- he näkivät ilmestyksen, miten luominen tapahtui.
Koska se tapahtui tietoisuuden sillä tasolla, -
- me tavalliset ihmiset emme ymmärrä sitä, -
- joten uskomme sen olevan ulottumattomissa.
Hindufilosofia ei yritä selvittää -
- kauan sitten tapahtuneen luomisen arvoitusta.
Kyse on kiittämisestä niitä voimia, -
- jotka sallivat meidän olla täällä ja ylläpitävät meitä,
Ganges-joki mukaan lukien.
Voit tulla lähemmäs.
Näemme rituaalin, jota kutsutaan aartiksi.
- Aarti? - Niin.
Se tarkoittaa lamppua jumalalle.
Aartia on suoritettu pyhän joen rannalla -
- joka ilta satojen vuosien ajan.
Rukous kuuluu:
"Jumala, olet kuin isäni, olet kuin äitini."
Äitini.
"Sinä olet koko olemassaoloni."
Sinä olet koko olemassaoloni.
Sinä. Olen kuin varjo.
Olen astia.
Jonka sisällä sinä olet.
Hienoa.
Seitsemän pappia tarjoavat Gangalle kaikki elementit.
Vettä, ilmaa, maata kukkien muodossa -
- ja kaikkein tärkeimpänä, valoa, -
- joka edustaa sieluamme.
Kun seremonia päättyy, ihmiset kerääntyvät veden äärelle -
- asettamaan sielunsa valon pieneen astiaan.
Tämä on jokaisen tapamme tarjota itsensä joelle, -
- ja kynttilät vievät sielumme joelle.
Se on sieluni valo.
Minun sieluni, ja se sanoo, että viet sen -
- minne tahansa, missä ajattelet sen tekevän minulle hyvää.
Pidän hindujen luomistarinasta.
Sen mukaan jumalat eivät edes olleet paikalla alkuperäisellä luomishetkellä.
Rigvedassa on hieno sanonta -
- alusta.
Ei ollut olemattomuutta -
- eikä olevaista.
Se tarkoittaa, että käsitettä ei pysty ihminen määrittelemään -
- tai ymmärtämään.
Se täytyy vain hyväksyä.
Mistä tulimme?
Miehestä ja naisesta, jotka karkotettiin paratiisista, -
- ja jotka alkoivat muokata maata?
Kaksosista, jotka kylvivät maissin, jota tarvittiin sivilisaation alullepanoon?
Suuresta joesta, joka antaa elämän kokonaiselle kansalle?
Nämä ajatukset alkuperästämme ovat vanhimpia tarinoitamme.
Ne ovat jaettuja sanoja ja kaukaisia muistoja.
Ne muodostavat sivilisaatiomme liiman.
Emme jaa kaikki samaa luomiskertomusta.
Tulemme kaikki eri paikoista, -
- mutta kaikki me, mihin uskommekin, -
- jaamme erään asian: -
- hämmästyksen ja kiitollisuuden siitä, että olemme ylipäätään täällä.
Harras toiveeni on, että ihmiset avaisivat sydämensä ja mielensä -
- ja näkisivät, -
- ettei uskomustemme tarvitsisi jakaa meitä.
Niillä on voima yhdistää meitä -
- ja sallia meidän saavuttaa yhdessä hienoja asioita.
Kuten oli alussa, nyt ja kuten aina tulee olemaan, -
- maailma ilman loppua.
Tekstitys: Suvi Lindqvist